### Beslutningstema

Der skal tages stilling til bevilling af kommunegaranti på 10 mio. kr. til ny administrationsbygning til Tønder Fjernvarmeselskab

### Sagsfremstilling

Den nye administrations- og garagebygning ønskes etableret på Energivej. Den nuværende administrationsbygning på [adresse] er ikke tidssvarende. Størsteparten af den fremtidige varmeproduktion vil i fremtiden foregå på [adresse], så derfor ønskes medarbejderne samlet i en bygning der.

Der optages et lån hos Kommunekredit, som afdrages over 30 år.

[adresse] har søgt om kommunegaranti på 10 mio. kr. til hhv. byggekredit og endelig låneoptagelse, når byggeriet er færdigt.

### Økonomi

[adresse] har pt. 10 kommunegarantier med en samlet restgæld på 92,191 mio. kr. De samlede garantier ultimo 2023 til fjernvarmeværker i Tønder Kommune udgør 261,275 mio. kr.

I overensstemmelse med Tønder Kommunes administrationspraksis opkræves der 1 % af garantisummen i stiftelsesprovision. Stiftelsesprovision opkræves i forbindelse med låntagning.

Herudover udarbejdes jf. praksis en ekstern kreditvurdering. BDO anbefaler her fastsættelse af en løbende garantiprovision på 0,55 %.

### Lovgrundlag

Bekendtgørelse om kommunernes låntagning og meddelelse af garantier m.v.

### Indstilling Fagchefen for Økonomi og Løn indstiller,

|  |  |
| --- | --- |
| at | der ydes kommunegaranti på 10 mio. kr. til etablering af ny administrationsbygning, |
| at | der opkræves stiftelsesprovision på 1% af 10 mio. kr. samt løbende garantiprovision på 0,55 %, og |
| at | indstillingen videresendes til Kommunalbestyrelsen. |

Beslutning fra Økonomiudvalget, 19. september 2024, pkt. 4:

Indstillingen anbefales.

### Beslutning

Indstillingen godkendt.